O concepto de "luenga" se relaciona con o de "parla" u "fabla". Fabla u parla como capacidat de fablar u parlar d'una presona ye una realización d'a luenga. Dende a parla de l'individuo o concepto de parla se fa extensivo tamién a la capacidat de parlar d'a localidat a on vive ("parla local") y a comarca a on vive ("parla comarcal"). Tamién prene una dimensión social y bi ha parlas parlas cultas y parlas rusticas adintro d'una mesma localidat, una mesma comarca u un mesmo país. A luenga ye formada por o conchunto de totas as parlas entre as que bi ha una comunicación normal y se transmite una cultura común.